
 MACROBUTTON [Dátum] 

 MACROBUTTON "[dátum]" JUDr. Jana Tomašovičová
                  vedúca odboru majetkového MsÚ

Číslo spisu: 45131/2024
Návrh uznesenia

Mestské zastupiteľstvo mesta Trnava po prerokovaní:

1. Schvaľuje
a) zrušenie uznesenia mestského zastupiteľstva mesta Trnava č. 424/2024 zo dňa 30.04.2024.

b) ako trvale prebytočný nehnuteľný majetok mesta – pozemky v k. ú. Modranka, zapísané na liste vlastníctva č. 1300, parc. reg. „C“ č. 856/2, zastavaná plocha        a nádvorie, s výmerou 190 m2, parc. reg. „C“ č. 857/2, záhrada, s výmerou 326 m2, parc. reg. „C“ č. 858/3, zastavaná plocha a nádvorie, s výmerou 374 m2, spolu        s celkovou výmerou 890 m2, vo vlastníctve Mesta Trnava, v súlade s § 4 ods. 1 písm. a) a c) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej len Zásady) pričom ide o  prebytočnosť majetku vzhľadom k plneniu úloh samosprávy, preneseného výkonu štátnej správy, podnikateľskej činnosti mesta a ním zriadených organizácií a súčasne mesto získa protihodnotu vo forme zámeny prebytočného majetku mesta
c) spôsob prevodu nehnuteľností z dôvodu hodného osobitného zreteľa podľa § 5 ods. 2 písm. q) Zásad ako prevod majetku mesta za účelom usporiadania vlastníctva podľa reálneho užívania, nakoľko pozemky vo vlastníctve Mesta Trnava sú v oplotenom areáli fary a kostola a v zmysle § 5 ods. 2 písm. d) Zásad, ako všeobecne akceptovateľný verejnoprospešný účel, ktorý spočíva v tom, že pozemky budú vymenené za pozemky, ktoré sú definované funkčným kódom B 01 – mestotvorná polyfunkcia, verejne prístupná trávnatá plocha s detským kolotočom, oplotené asfaltové ihrisko s basketbalovými košmi,
zámenou pozemkov, ktoré sa nachádzajú v k. ú. Modranka, zapísané na liste vlastníctva č. 1300: 
parc. reg. „C“ č. 856/2, zastavaná plocha a nádvorie, s výmerou 190 m2, 
parc. reg. „C“ č. 857/2, záhrada, s výmerou 326 m2,
parc. reg. „C“ č. 858/3, zastavaná plocha a nádvorie, s výmerou 374 m2, spolu s celkovou výmerou 890 m2, 
z vlastníctva Mesta Trnava, Hlavná č. 1, 917 01  Trnava, IČO: 00 313 114 do vlastníctva Rímskokatolíckej cirkvi, farnosti Trnava – Modranka, Pútnická č. 4, 917 05 Trnava – Modranka, IČO: 34 013 261, 
za pozemky nachádzajúce sa v k. ú. Modranka, zapísané na liste vlastníctva č. 363: 

parc. reg. „C“ č. 854, zastavaná plocha a nádvorie, s výmerou 61 m2,

parc. reg. „C“ č. 859, ostatná plocha, s výmerou 829 m2, 

spolu s celkovou výmerou 890 m2, 
z vlastníctva Rímskokatolíckej cirkvi, farnosti Trnava – Modranka, Pútnická č. 4, 917 05 Trnava – Modranka, IČO: 34 013 261 do vlastníctva Mesta Trnava, Hlavná č. 1, 917 01  Trnava, IČO: 00 313 114,
všeobecná hodnota pozemkov zapísaných na liste vlastníctva č. 1300 podľa znaleckého posudku č. 144/2024, vyhotoveného znalcom v odbore stavebníctvo Ing. Petrom Chlebom, zo dňa 7.10.2024, je stanovená na:

parc. reg. „C“ č. 856/2, zastavaná plocha a nádvorie, s výmerou 190 m2 za cenu 10 681,80 eur, 

parc. reg. „C“ č. 857/2, záhrada, s výmerou 326 m2 za cenu 18 327,72 eur parc. reg. „C“ č. 858/3, zastavaná plocha a nádvorie, s výmerou 374 m2 za cenu 21 026,28 eur, 

spolu za cenu 50 035,80 eur, zaokrúhlene 50 000 eur, 
všeobecná hodnota pozemkov zapísaných na liste vlastníctva č. 363 podľa znaleckého posudku č. 144/2024, zo dňa 7.10.2024, je stanovená na:

parc. reg. „C“ č. 854, zastavaná plocha a nádvorie, s výmerou 61 m2 za cenu 3 429,42 eur, 
parc. reg. „C“ č. 859, ostatná plocha, s výmerou 829 m2 za cenu 46 606,38 eur, 
spolu za cenu 50 035,80 eur, zaokrúhlene 50 000 eur,  
všeobecná hodnota pozemkov je stanovená znaleckým posudkom a je rovnaká, zámena pozemkov z tohto dôvodu je bez vzájomného finančného vyrovnania,

nadpolovičnou väčšinou poslancov mestského zastupiteľstva prítomných na rokovaní mestského zastupiteľstva. 
Zásady hospodárenia a nakladania s majetkom  Mesta a s majetkom štátu, ktorý Mesto užíva, sú verejne dostupné na stránke Mesta Trnava:  https://www.trnava.sk/stranka/zasady-hospodarenia a vyhlasuje, že uvedené dôvody hodné osobitného zreteľa sú v súlade s týmito Zásadami. 

Všetky požiadavky zákonnej úpravy boli splnené.
2. Ukladá
Mestskému úradu v Trnave

a) OM - pripraviť na najbližšie zasadnutie MZ schválenie prevodu nehnuteľného majetku mesta v zmysle výrokovej časti tohto uznesenia postupom podľa zákona č. 138/1991 Z.z. a Zásad hospodárenia a nakladania s majetkom Mesta a s majetkom štátu, ktorý Mesto užíva
Dôvodová správa
Mestské zastupiteľstvo na svojom zasadnutí dňa 30.04.2024 schválilo uznesením    č. 424/2024 spôsob prevodu nehnuteľností z dôvodu hodného osobitného zreteľa podľa § 5 ods. 2 písm. q) Zásad ako prevod majetku mesta za účelom usporiadania vlastníctva podľa reálneho užívania, nakoľko pozemky vo vlastníctve Mesta Trnava sú v oplotenom areáli fary a kostola a v zmysle § 5 ods. 2 písm. d) Zásad, ako všeobecne akceptovateľný verejnoprospešný účel, ktorý spočíva v tom, že pozemky budú vymenené za pozemky, ktoré sú definované funkčným kódom B 01 – mestotvorná polyfunkcia, verejne prístupná trávnatá plocha s detským kolotočom, oplotené asfaltové ihrisko s basketbalovými košmi,

zámenu pozemkov, ktoré sa nachádzajú v k. ú. Modranka, zapísané na liste vlastníctva č. 1300: parc. reg. „C“ č. 856/2, zastavaná plocha a nádvorie, s výmerou 190 m2, parc. reg. „C“ č. 857/2, záhrada, s výmerou 326 m2, parc. reg. „C“ č. 858/3, zastavaná plocha a nádvorie, s výmerou 374 m2, spolu s celkovou výmerou 890 m2, z vlastníctva Mesta Trnava do vlastníctva Rímskokatolíckej cirkvi, farnosti Trnava – Modranka, 
za pozemky nachádzajúce sa v k. ú. Modranka, zapísané na liste vlastníctva č. 363: parc. reg. „C“ č. 854, zastavaná plocha a nádvorie, s výmerou 61 m2, parc. reg. „C“ č. 859, ostatná plocha, s výmerou 829 m2, spolu s celkovou výmerou 890 m2, z vlastníctva Rímskokatolíckej cirkvi, farnosti Trnava – Modranka do vlastníctva Mesta Trnava.

K uzneseniu č. 424/2024 bol vyhotovený materiál č. 09.04.24.OM, uznesenie bolo schválené 3/5 väčšinou poslancov mestského zastupiteľstva, dôvody uvedené v dôvodovej správe materiálu ohľadom prevodu majetku ostávajú nezmenené.
Z dôvodu umiestnenia a reálneho užívania pozemku, existencie oplotenia je predmetný pozemok prebytočný pre mesto. V zmysle § 4 ods. 4 Zásad o prebytočnosti majetku mesta rozhodne príslušný orgán mesta, najneskôr pri schvaľovaní majetkového úkonu – t. j. o predaji pozemku. 

Zrušenie uznesenia č. 424/2024 zo dňa 30.04.2024 je z dôvodu, že mesto Trnava obdržalo usmernenie Úradu geodézie, kartografie a katastra Slovenskej republiky (UGKK SR), ktorým sa stanovil jednotný postup Okresných úradov katastrálnych odborov pri rozhodovaní o návrhu na vklad vlastníckeho práva ak je prevádzateľom mesto, v súvislosti s novelizáciou zákona č. 138/1991 Zb. o majetku obcí. 

Na základe usmernenia UGKK SR, č. USM_UGKKSR_2/2024 čl. 2 bodu 5, písm. ii) nesmie byť v deň schválenia prevodu znalecký posudok starší ako 9 mesiacov, preto znalec Ing. Peter Chlebo vyhotovil nový znalecký posudok č. 144/2024, zo dňa 7.10.2024, VŠHP, ostala nezmenená oproti pôvodnému ZP č. 144/2023. K schváleniu prevodu môže dôjsť až po predchádzajúcom schválení spôsobu prevodu a na ďalšom rokovaní MZ. 

Na prijatie uznesenia je potrebná nadpolovičná väčšina hlasov poslancov prítomných na rokovaní mestského zastupiteľstva. 

Červenou farbou pozemky vo vlastníctve Rímskokatolíckej cirkvi, farnosť Trnava – Modranka

Modrou farbou pozemky vo vlastníctve Mesta Trnava

